सुशासन दिवस पर विचार गोष्ठी हुई
बारां| पूर्वप्रधानमंत्री अटल बिहारी वाजपेयी के जन्मदिन के उपलक्ष में भाजपा देहात मण्डल बारां की बैठक कोटा रोड़ स्थित सांसद कार्यालय पर ‘‘सुशासन दिवस‘‘ एक विचार गोष्ठी हुई। इसके मुख्य अतिथि विधायक रामपाल मेघवाल थे। अध्यक्षता देहात मण्डल अध्यक्ष अमरदीप सिंह केदाहेड़ी ने की।
बैठक के वरिष्ठ अतिथि जिला प्रमुख नन्दलाल सुमन, देहात प्रभारी चन्द्रप्रकाश विजय, प्रदेश प्रतिनिधी प्रदीप मेरोठा, मोरपाल सुमन, खेमसिंह डांगर थे। बैठक का संचालन खेरातराम गुर्जर ने किया। विधायक मेघवाल ने कहा कि अटल बिहारी वाजपेयी ने अपने कार्यकाल में जो सुशासन की कल्पना की थी। उसे आगे बढ़ाते हुए देश के विकास में कार्य करने की और देश की नई युवा पीढ़ि को एक नई दिशा प्रदान करनी है। प्रभारी चन्द्रप्रकाश विजय ने बताया कि गांव का विकास होना चाहिए। किसानों का विकास होना चाहिए। इसी को ध्यान में रखते हुए प्रधानमंत्री ग्राम सड़क योजना का शुभारंभ किया और देश की एकता अखण्डता को एक सूत्र में बांधने के लिए दूर संचार क्रांति का शुभारंभ किया। जिला प्रमुख नन्दलाल सुमन ने कहा कि आज जो देश में सड़कों का जाल बिछा है वह वाजपेयी जी की ही देन है। विशिष्ठ अतिथि अंता विधानसभा प्रभारी मोरपाल सुमन ने कहा कि वाजपेयी ने पूर्व से पश्चीम उत्तर से दक्षिण को स्वर्णीम चतुर्भुज योजना से जोड़ कर देश को एकता के सूत्र में बांधा है।
hin_Deva mai_Deva hin_Deva